Birovning «Neksiya»siga g`ayriqonuniy ravishda ega bo`lmoqchi bo`lgan shaxs qo`lga olindi

Birovning mulkiga jinoiy yo`l bilan ega bo`lmoqchi bo`lgan shaxs qo`lga olindi.
Andijon shahar IIB Navbatchilik qismiga Andijon tumanida yashovchi 1989 yilda tug`ilgan fuqaro ariza bilan murojaat qilib, noma`lum shaxs uning «Neksiya» rusumli avtomashinasini g`ayriqonuniy ravishda tortib olib ketganliklarini ma`lum qilgan. 
U avtomashinasini Milliy tiklanish mahallasi hududida boshqarib ketayotgan paytda, u bilan birga kelayotgan yo`lovchi birdan avtomashinani to`xtattirib, uni zo`rlik bilan tushirib yuborib, avtomashinani noma`lum tomonga haydab ketgan. Bu haqda O`zbekiston Respublikasi IIV Matbuot xizmati xabar berdi
Olib borilgan tezkor-qidiruv tadbirlari natijasida ushbu jinoyatni sodir etishda gumonlanuvchi qo`lga olindi. U Andijon tumani Pistamozor mahallasida yashovchi 1989 yilda tug`ilgan fuqaro bo`lib chiqdi.
Mazkur holat yuzasidan jinoyat ishi qo`zg`atilib, hozirda tergov harakatlari olib borilmoqda.